Review 1Q23 : BCP และ BCPG
17 พฤษภาคม 2566

Review 1Q23 : BCP และ BCPG
BCP กำสูงกว่าที่ตลาดคาด
คงคำแนะนำ “ซื้อ” ด้วยราคาเป้าหมายสูงขึ้นเล็กน้อยเป็น 39.20 บาท จากแนวโน้มอุตสาหกรรมโรงกลั่นที่ดีในระยะยาวและได้ประโยชน์จากการซื้อกิจการ ESSO
แนวโน้มครึ่งปีหลังจะดีขึ้น HoH จาก GRM ที่สูงขึ้นและได้ประโยชน์จากการซื้อหุ้น ESSO โรงไฟฟ้าแห่งใหม่ในสหรัฐฯ การกลับมาผลิตไฟฟ้าที่โรงไฟฟ้าพลังน้ำ และการซื้อแหล่งสำรวจและผลิตปิโตรเลียมเพิ่มเติม
คาดว่า ROE ที่อยู่ในระดับสูงกว่า WACC จะนำไปสู่การปรับเพิ่มตัวคูณมูลค่า    
มุมมอง KS
แนะ “ซื้อ” ด้วยราคาเป้าหมายกลางปี 2567 ที่ 39.20 บาท เพื่อสะท้อนถึงการปรับเพิ่มประมาณการกำไรเล็กน้อยในปี 2567 และการปรับปีฐานราคาเป้าหมายจากสิ้นปี 2566 ไปเป็นกลางปี 2567 ทำให้ราคาเป้าหมายใหม่ของเราสูงขึ้นเล็กน้อย 1% เป็น 39.20 บาท จาก 38.70 บาท คำนวณจาก PBV ที่ -0.5SD โดยเรายังคงคำแนะนำ “ซื้อ” สำหรับ BCP เนื่องจาก
1) แนวโน้มอุตสาหกรรมโรงกลั่นที่ดีในระยะยาว
2) กำไรที่ค่อนข้างแข็งแกร่งเมื่อเทียบกับคู่แข่งในประเทศ
3) โอกาสการปรับเพิ่มตัวคูณมูลค่าหุ้นจาก ROE ที่สูงขึ้นภายหลังการเข้าซื้อกิจการ ESSO (11-12% ซึ่งสูงกว่า WACC)
4) upside ที่อาจเกิดขึ้นจากการผนึกกำลังกับ ESSO
BCPG กำไรปกติ 1Q23 ดีกว่าคาด
กำไรปกติไตรมาส 1/2566 อยู่ที่ 160 ลบ. ลดลง 69% YoY และ 57% QoQ สาเหตุหลักมาจากไม่มีการขายไฟฟ้าพลังน้ำ แต่สูงกว่าที่เราคาด 33%
เราเชื่อว่ากำไรปกติไตรมาส 2/2566 จะเพิ่มขึ้น YoY และ QoQ จาก 1) โครงการ CCE และ FSE เต็มไตรมาส และ 2) การกลับมาดำเนินการของโรงไฟฟ้าพลังน้ำ
คงคำแนะนำ “ซื้อ” และราคาเป้าหมายที่ 16.7 บาท สถานะทางการเงินที่แข็งแกร่งจะหนุนแผนการขยาย MWe และการเข้าซื้อกิจการ
มุมมอง KS
แนะ “ซื้อ” และราคาเป้าหมายที่ 16.7 บาท เราเชื่อว่าราคาหุ้นปัจจุบันสะท้อนผลกระทบจาก adder ที่หมดอายุแล้ว
นอกจากนี้ การขยายกำลังการผลิตของโครงการที่กำลังพัฒนา 714 MWe ระหว่างปี 2566-68 และดีล M&A คาดจะชดเชยผลกระทบจาก adder ที่หมดอายุลงได้และคาดจะเป็นปัจจัยหลักที่ช่วยหนุนการเติบโตในระยะยาวของบริษัทฯ
จากสถานะทางการเงินที่แข็งแกร่งด้วยสัดส่วนหนี้สินสุทธิต่อทุน ณ สิ้นไตรมาส 1/2566 ที่ 0.9 เทียบกับเงื่อนไขทางการเงิน (financial covenant) ที่ 3 เท่า
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #BCP #BCPG